open-index/open-wikipedia-markdown huggingface dataset:
Lubango

**Lubango** ass eng Stad am Südweste vun Angola an d'Haaptstad vun der Provënz Huíla. Bis 1975, éier Angola vu Portugal onofhängeg ginn ass, huet si *Sá da Bandeira* geheescht.

2017 gouf hir Bevëlkerung op 850.228 Awunner geschat, dovu 439.372 Fraen. 2024 soll se der angolanescher Bevëlkerungsprojektioun no 1.051.775 Awunner hunn.

## Biller

Fichier:Cristo Rei Lubango.jpg|Chrëscht-Kinnek-Statu bei Lubango
Fichier:Canyon in the Huila Plateau.jpg|Canyon vum Huila-Plateau bei Lubango
Fichier:Governo Provincial Huila.jpg|Gebai vun der lokaler Regierung


## Um Spaweck
*
Benguela (Stad)

**Benguela** ass eng Stad op der Atlantikküst am Weste vun Angola an d'Haaptstad vun der Provënz mam selwechten Numm.

Benguela gouf 1617 vum Manuel Cerveira Pereira als portugiseschen Handelsposte gegrënnt.

## Geschicht
De 17. Mee 1617 ass de Manuel Cerveira Pereira mat sengem Schëff an der Bucht vun de Kéi (*Baía das Vacas*) gelant, wou hien d'Festung vum Hellege Philipp vu Benguela (*Forte de São Filipe de Benguela*) gegrënnt huet. Et war déi zukünfteg Haaptstad vum Buengela-Kinnekräich, dat 1615 administrativ vum Kongoräich, engem Vasallestaat vun der portugisescher Kroun, ofgespléckt gi war. 1641 ass Benguela vun den Hollänner eruewert ginn an eréischt 1648 konnten d'Portugisen ënnert dem Kommando vum Salvador Correia d'Stad nees ënnert hir Kontroll bréngen.

Méi spéit huet sech d'Festung zu engem wichtege Bréckekapp fir d'Migratioun an d'Penetratioun vun de Portugisen an d'Hannerland entwéckelt, wat eng Phas vun urbanistescher Entwécklung mat sech bruecht huet.

Nodeems d'Fransousen d'Stad 1705 bal komplett zerstéiert haten ass si tëscht 1710 a 1733 erëm nei opgebaut ginn. 1748 war déi éischt Mass an der Kierch *Nossa Senhora do Pópulo* gehale ginn. Si war dat éischt Gebai aus Steen a Kallek an der Stad.

1899 huet d'portugisesch Regierung mat der Konstruktioun vun der Benguelabunn ugefaangen, fir d'Ressourcen aus dem angolaneschen Hannerland an aus dem belsche Kongo op d'Küst kënnen ze transportéieren.

## Bevëlkerung
2017 gouf d'Bevëlkerung vun der Gemeng op 607.785 Awunner geschat, dovun 317.158 Fraen. 2024 soll se der anglolanescher Bevëlkerungsprojektioun no 728.199 Awunner hunn.

## Biller

Fichier:Banco Nacional, Benguela, Angola.jpg|D'Zentralbank
Fichier:Cine.JPG|De Kino *Cinema Teatro Monumental*
Fichier:Benguela.jpg|D'Plaz am Zentrum
Fichier:Beach of Coatinha in Benguela, Angola.jpg|D'Küst am Norde vu Benguela
Fichier:Estádio Nacional de Ombaka (19151153514).jpg|Den *Estádio Nacional de Ombaka* baussent Benguela
Fichier:Palacio das Bolas (benguela angola).jpg|De *Palacio das Bolas*
Fichier:Igreja Benguela, Angola.jpg|Eng al portugisesch Kierch (*Igreja de Nossa Senhora do Pópulo*


## Um Spaweck
Kuito

**Kuito** oder **Cuito** ass eng Stad am Zentrum vun Angola an d'Haaptstad vun der Provënz Bié.

2017 gouf hir Bevëlkerung op 496.565 Awunner geschat, dovun 257.895 Fraen. 2024 soll se der angolanescher Bevëlkerungsprojektioun no, 622.145 Awunner hunn.

Bis zur Onofhängegkeet vun Angola am Joer 1975 huet d'Stad *Silva Porto* geheescht, zu Éiere vum portugiseschen Explorateur António Francisco da Silva Porto.

## Um Spaweck
*
Jakub Błaszczykowski

De **Jakub "Kuba" Błaszczykowski**, gebuer de 14. Dezember 1985 zu Truskolasy an der Woiwodschaft Śląskie, ass e polnesche Foussballspiller op der Mëttelfeldpositioun.

Hien huet a senger Carrière ënner anerem fir Wisła Kraków (2004–07)
a Borussia Dortmund (2007–16) gespillt, an zanter 2016 fir d'VfL Wolfsburg.

Zanter 2006 spillt de Błaszczykowski fir déi polnesch Foussballnationalekipp.

Säi Monni ass de Foussballtrainer a fréiere Foussballspiller Jerzy Brzęczek.

## Um Spaweck
Anna Rita Del Piano

D**'Anna Rita Del Piano**, gebuer als *Anna Rita Viapiano* de 26. Juli 1966 zu Cassano delle Murge, ass eng italieenesch Schauspillerin. Si huet hir Karriär a Filmer 1997 ugefaangen. D'Schauspillerin ass och bekannt als **Rita del Piano** oder **Annarita del Piano**.

## Filmographie (Auswiel)
* 2004: *[[Verso nord]]*
* 2009: *[[Focaccia blues]]*
* 2009: *[[L'uomo nero (Film 2009)|L'uomo nero]]*
* 2011: *[[Che bella giornata]]*
* 2012: *[[Operazione vacanze]]*

## Um Spaweck
Simone Schneider

* Simone Schneider: eng däitsch-lëtzebuergesch Botanikerin 
* Simone Schneider: eng däitsch Operesängerin
* Simone Tippach-Schneider: eng däitsch Publizistin
Mario Jung

De **Mario Jung**, gebuer de 4. Oktober 1954 an der Stad Lëtzebuerg, ass e lëtzebuergesche Blues-Museker, -Gittarist a -Sänger, deen zu Esch-Uelzecht lieft.

De Mario Jung huet 1977 seng éischt Gittarscourse beim Mil Garofalo suivéiert a mat him zesummen d'Grupp X-I-TIT gegrënnt. Zesummen si se du sechs Méint laang op London liewe gaangen an der Hoffnung, eng erfollegräich musikalesch Karriär unzegoen, ouni awer den Duerchbroch ze packen.

Zeréck zu Lëtzebuerg huet de Mario Jung verschidde Museksgruppe matgegrënnt: Streetlife (zesumme mam Claude Bintz), Boys met Girls, Surrender.

Den éischte Kontakt mam Blues krut de Mario Jung am Kader vun der Formatioun Laymann's Law. Do huet de Mario Jung un der Filmmusek fir dem Andy Bausch säi Back in Trouble matgeschafft, ënner anerem zesumme mam Thierry van Werveke a mam Guy Schmit.

Vun 2006 bis 2019 war de Mario Jung Gittarist vun der lëtzebuergescher Bluesgrupp The Heritage Blues Company.

De Mario Jung war als Gittarist zäitweileg och an der Danzmusekszeen (d'Stop's, Skyline, Celebration, Reflex) a bei Countrygruppen aktiv (Nickel Coin, Kantri Klapp).

## Um Spaweck
* Homepage vun The Heritage Blues Company
Dyna-Soar

**Dyna-Soar** och **X-20** (ofgeleet vun *dynamic soaring* dynamesche Seegelfluch, ausgeschwat wéi *dinosaur* Dinosaurier) war e Projet vun der US Air Force (USAF) mam Zil, e Raumseegler z'entwéckelen, dee souwuel als Opklärer a Bomber wéi och fir Rettungsaktiounen am All, Satellittefleg a Sabotage vu feindleche Satellitten hätt kënne benotzt ginn. Den 10,77&nbsp;Meter laange an 6,34&nbsp;Meter breede Fluchkierper sollt mat engem Mann besat sinn. Als Drorakéit fir orbital Flich war eng Titan&nbsp;III virgesinn. D'Drorakéit sollt de Raumseegler op 160&nbsp;km Héicht transportéieren.

## Geschicht
De Projet hat am Joer 1957 ugefaangen a war an dräi Etappe geplangt, e Rettungsseegler (Dyna-Soar&nbsp;I), e Opklärungsseegler (Dyna-Soar&nbsp;II) an e strategesche Bomber (Dyna-Soar&nbsp;III). Déi éischt Seegelflich fir d'Dyna-Soar&nbsp;I sollten 1963 gemaach ginn, de strategesche Bomber Dyna-Soar&nbsp;III sollt 1974 voll funktiounsfäeg sinn. De Projet gouf 1963, nodeem e 660 Milliounen US-Dollar kascht hat, ofgebrach, well all Raumfaartkapazitéiten am Moundlandeprogramm zesummegefouert sollte ginn. D'US Air Force huet doropshi mam Manned Orbiting Laboratory (MOL) ugefaangen. D'Resultater vum Programm sinn an den 1970er an de Space-Shuttle-Programm agefloss.

## Astronauten
Am Ganze waren aacht Astronaute fir den X-20 Projet virgesinn.
* Neil A. Armstrong (NASA) 1960–62
* Albert H. Crews, Jr. (Air Force) 1962–63
* William H. Dana (NASA) 1960–62
* Henry C. Gordon (Air Force) 1960–63
* William John Knight (Air Force) 1960–63
* Russell L. Rogers (Air Force) 1960–63
* Milton O. Thompson (NASA) 1960–63
* James W. Wood (Air Force) 1960–63

Den Armstrong gouf an den NASA-Astronauteprogramm integréiert, den A. Crews koum an de MOL-Projet, an den Dana, de Knight an den Thompson koumen an den X-15-Projet.

## Geplangt Dyna-Soar-I-Flich
* Dyna-Soar 1 – Januar 1966, onbemannt
* Dyna-Soar 2 – Abrëll 1966, onbemannt
* Dyna-Soar 3 – Juli 1966, 1 Äerdëmkreesung, 1 Astronaut: James Wood
* Dyna-Soar 4 – Oktober 1966, 1 Äerdëmkreesung, 1 Astronaut
* Dyna-Soar 5 – Mäerz 1967, 1 Äerdëmkreesung, 1 Astronaut
* Dyna-Soar 6 – Mee 1967, 1 Äerdëmkreesung, 1 Astronaut
* Dyna-Soar 7 – Juli 1967, 1 Äerdëmkreesung, 1 Astronaut
* Dyna-Soar 8 – September 1967, 1 Äerdëmkreesung, 1 Astronaut
* Dyna-Soar 9 – Dezember 1967, ettlech Äerdëmkreesunge, 1 Astronaut
* Dyna-Soar 10 – Mäerz 1968, ettlech Äerdëmkreesunge, 1 Astronaut

## Kuckt och

* Mikojan-Gurewitsch MiG-105
* BOR (Raumseegler)
* Hermes (Raumfär)
* Sänger (Raumtransportsystem)
* Hope X
* Kliper

## Literatur
* Robert Godwin (Hrsg.): *Dyna-Soar: Hypersonic Strategic Weapons System.* Apogee Books, Burlington (Ontario) 2003, ISBN 1-896522-95-5.

## Um Spaweck

*  ''Transonic aerodynamic characteristics of the Dyna-Soar glider and Titan 3 launch vehicle configuration with various fin arrangements''. (PDF; 2,17 MB) NASA report, April 1963
*  ''American X-Vehicles: An Inventory X-1 to X-50''. (PDF; 1,10 MB) NASA, SP-2000-4531, Juni 2003
Bruno Alves

De **Bruno Eduardo Regufe Alves**, gebuer de 27. November 1981 zu Póvoa de Varzim, ass e portugisesch-brasilianesche  Foussballspiller op der Verdeedeger-Positioun.

Hien huet a senger Karriär ënner anerem fir FC Porto (2002–10), Zenit St. Péitersbuerg (2010–13), Fenerbahçe Istanbul (2013–16) a Cagliari Calcio (2016–17) gespillt, an zanter 2017 fir de Glasgow Rangers.

Zanter 2007 spillt den Alves fir déi portugisesch Foussballnationalekipp.

2016 krut hien den Titel vum Kommandant vum Ordem do Mérito.

Seng Bridder Geraldo a Júlio sinn och Foussballspiller.

## Um Spaweck
Rui Patrício

De **Rui Pedro dos Santos Patrício**, gebuer de 15. Februar 1988 zu Leiria, ass e portugisesche Foussballspiller op der Golkipp-Positioun.

Hien huet a senger Profiskarriär zanter 2006 nëmme fir de Sporting Lissabon gespillt. Zanter 2010 spillt de Patrício och an der portugisescher Foussballnationalekipp.

2016 krut hien den Titel vum Commandeur vum Ordem do Mérito.

## Um Spaweck
Welternierungsprogramm

De **Welternierungsprogramm** (eng.: *World Food Programme*, kuerz **WFP**, fr.: *Programme alimentaire mondial*, kuerz **PAM**) ass eng Agence vun de Vereenten Natiounen (UNO) an déi gréisst humanitär Organisatioun op der Welt. Si organiséiert d'Liewensmëttelhëllef a Kriselänner a schafft mat de lokale Communautéiten zesummen, fir d'Nutritiounswäerter ze verbesseren an d'Bevëlkerung méi resilient ze maachen.

De Sëtz vum WFP ass zu Roum.

## Geschicht
1961 hunn d'FAO an d'UNO-Vollversammlung parallel Resolutioune gestëmmt, mat deenen de Welternierungsprogramm fir eng Testphas vun dräi Joer grënnt ginn ass. Schonn d'Joer virdrun hat den US-amerikanesche President Dwight D. Eisenhower virun der UNO-Vollversammlung proposéiert, datt eng Method sollt entwéckelt gi fir Liewensmëttelhëllef iwwert d'Vereent Natiounen ze liwweren. Am Februar 1962 war déi éischt Sessioun vum intergouvernementale Comité, deen den WFP deemools geleet huet. Am September 1962 hat déi nei Organisatioun mat der éischter Katastroph ze kämpfen, engem Äerdbiewen am Iran, an duerno am Oktober mat engem Hurrikan an Thailand.

Am Dezember 1965 ass entscheet ginn, de Welternierungsprogramm weider bestoen ze loossen.

2016 huet de World Food Programme 82,2 Millioune Leit gehollef.

## Finanzen
2016 hat de Welternierungsprogramm e Budget vu bal sechs Milliarden US-Dollar. De bei wäitem gréisste Bailleur waren d'USA (2 Milliarden USD), virun der Europäescher Unioun (895 Milliounen USD), Däitschland (885 Milliounen USD) an dem Vereenegte Kinnekräich (356 Milliounen USD). Mat enger Kontributioun vun 9,15 Milliounen USD war Lëtzebuerg 2016 den 29-gréisste Geldgiewer vum WFP.

## Biller

Fichier:WFP Headquarters in Rome.jpg|D'WFP-Zentral zu Roum
Fichier:US Navy 071203-N-1831S-159 Boxes of relief supplies are piled near Bangladeshi citizens affected by Tropical Cyclone Sidr.jpg|Këschte mat Kichelcher mat engem héijen nutritive Wäert ginn nom tropeschen Zyklon Sidr am Bangladesch verdeelt (2007)
Fichier:US Navy 080910-N-3595W-442 Haitian National Police work with military personnel embarked aboard the amphibious assault ship USS Kearsarge (LHD 3) to prepare food and water supplies for distribution.jpg|Räissäck, déi am vun Hurrikane betraffenen Haiti ausgeluede ginn (2008)
Fichier:World Food Programme in Liberia 002.jpg|Eent vun de Schëffer vum WFP a Liberia (2003)


## Um Spaweck
* www.wfp.org
Chileenesch Foussballnationalekipp

D**'Chileenesch Foussballnationalekipp** (op Spuenesch: Selección de fútbol de Chile) ass eng Selektioun vun de beschte chileenesche Foussballspiller, déi vun der Chileenescher Foussball-Federatioun (FFCh) erausgesicht ginn. Si representéiert de Chile op internationalem Niveau, zum Beispill bei de Qualifikatioune fir d'Südamerikameeschterschaft (CONMEBOL) an d'Weltmeeschterschaft (FIFA).

An der FIFA-Weltranglëscht läit d'chileenesch Nationalekipp op der Plaz *17* .

Zanter 2018 ass de Reinaldo Rueda Haapttrainer vun der Foussballnationalekipp.

## Kuckt och
* FIFA
* CONMEBOL
* FIFA-Weltranglëscht

## Um Spaweck
César Pinares

De **César Ignacio Pinares Tamayo**, gebuer den 23. Mee 1991 am Quartier Las Condes an der Stad Santiago de Chile, ass en chileenesche Foussballspiller op der Mëttelfeld-Positioun.

Hien huet a senger Profiscarrière ënner anerem fir Clibb CD San Luis de Quillota (2012), CD Santiago Morning (2013), Deportes Iquique (2013–15) an Unión Española (2016–17) gespillt, an zanter 2017 fir den al-Schardscha (UAE).

Am Joer 2017 huet de Pinares fir d'chileenesch Foussballnationalekipp gespillt.
Claudio Bravo

De **Claudio Andrés Bravo Muñoz**, gebuer den 13. Abrëll 1983 zu Viluco an der Gemeng Buin, ass e chileenesch-spuenesche  Foussballspiller op der Golkipp-Positioun.

Hien huet a senger Profiscarrière fir CSD Colo-Colo (2002–06), Real Sociedad (2006–14), FC Barcelona (2014–16) an zanter 2016 fir Manchester City F.C. gespillt. Zanter 2004 spillt de Bravo och fir d'chileenesch Foussballnationalekipp.

## Um Spaweck
David Ospina

Den **David Ospina Ramírez**, gebuer den 31. August 1988 zu Medellín, ass e kolumbianesche Foussballspiller op der Golkipp-Positioun.

Hien huet a senger Profiscarrière fir Atlético Nacional (2006–08), OGC Nice (2008–14), an zanter 2014 fir Arsenal FC gespillt.

Zanter 2007 spillt den Ospina och fir déi kolumbianesch Foussballnationalekipp.

## Um Spaweck
Grad Fahrenheit

**Grad Fahrenheit** (Symbol: **°F**) ass eng Moosseenheet fir d'Temperatur, déi vum däitsche Physiker Gabriel Fahrenheit 1724 proposéiert gouf. Op senger Skala louch de Gefréierpunkt vum Waasser bei 32&nbsp;°F an de Punkt, wou et kacht, bei 212&nbsp;°F. Haut gëtt d'Fahrenheit-Skala vun der Celsius-Skala ofgeleet, an zwar: T(\text{°F}) = 1,8 \cdot T(\text{°C}) + 32.

De Fahrenheit hat ursprénglech 0&nbsp;°F als déi keelst Temperatur, déi bis dohi gemooss gouf, festgeluecht, a 96&nbsp;°F als déi vum Blutt vun engem Päerd (96 an net 100, well en d'Skala an 12 gedeelt huet, an déi dann nach eng Kéier an Aachtel dovun).

D'Skala a Grad Fahrenheit gëtt haut just nach an de Vereenegte Staaten, am Belize an op de Kaimaninsele benotzt.

## Ëmrechnen a Grad Celsius
Fir eng Temperatur vu Grad Fahrenheit a Grad Celsius ëmzerechnen, muss een 32 ofzéien an d'Resultat duerch 1,8 dividéieren: 
: T(\text{°C}) = \frac{T(\text{°F}) - 32}{1,8}.

Ee Rechebeispill: Fir 50&nbsp;°F rechent ee fir d'éischt 50 - 32 = 18 an dann 18 / 1,8 = 10. Deemno kritt een als Resultat 10&nbsp;°C.
Puente de la Constitución de 1812

De **Puente de la Constitución de 1812** (*Bréck vun der Verfassung vun 1812*), an der Ëmgangssprooch kuerz *Puente de la Pepa* genannt, ass eng Stroossebréck a Spuenien, déi d'Hallefinsel vu Cádiz op der Grenz vun der Bucht vu Cadiz an der Bucht vu Puntales mat Puerto Real um Festland verbënnt, an déi sou den Ëmwee iwwer San Fernando am Osten erspuert. Et ass déi zweet Bréck, no der Puente José León de Carranza, déi déi Funktioun huet.

Mat enger Spanwäit vu 540 Meter ass et déi gréisst Schréiseelbréck a Spuenien an déi drëttgréisst an Europa (nom Pont de Normandie a Frankräich an der Rio-Andirrio-Bréck a Griichenland). Si ass och, mat 3.157 m (d'Rampebrécke mat agerechent), déi längst Bréck vu Spuenien. D'Haaptbréck selwer huet 1180 m. Et ass eng gemëscht Bréck (Dunnebréck + Schréiseelbréck + e Feld dat ausgebaut ka ginn) an ass op der héchster Plaz 69&nbsp; m iwwer dem Waasser. D'Schréiseelbréck a gëtt vun zwéi rautefërmege Pilieren aus Stolbëtong gedroen. Een dovun steet am Mier, deen aneren 60 m eran um Land, um Industriequai vum Hafe vu Puerto Real. D'Dunnebrécken op den zwou Säite vun der Schréiseelbréck stinn op 30 Bëtongspilieren.

D'Autobunn op Cádiz (CA-35) geet, als Verlängerung vun der Autopista AP-4 iwwer dës Bréck. 
Den Numm erënnert un déi éischt spuenesch Verfassung, déi den 19. Mäerz 1812 vun de Cortes de Cádiz, der Assemblée constitutante, ausgeruff gouf. Dat war op Jousefsdag (op spuenesch entsprécht *Pepe* dem lëtzebuergesche *Josy*, dofir de Spëtznumm *La Pepa*).

Den Ingenieurbüro Carlos Fernández Casado, S.L. (CFCSL) huet se ënner der Leedung vum Javier Monterola geplangt.

Si gouf de 24. September 2015 vum Ministerpresident Mariano Rajoy an der Ministesch fir Verkéier an Ëffentlech Bauten, der Ana Pastor, ageweit.

## Um Spaweck
Ken Hughes

De **Ken Hughes**, gebuer als *Kenneth Graham Hughes* den 19. Januar 1922 zu Liverpool an England, a gestuerwen den 28. Abrëll 2001 zu Los Angeles a Kalifornien, war en englesche Filmregisseur, Dréibuchauteur a Filmproduzent.

## Filmographie
### Kino
#### als Regisseur
* 1952: *[[Wide Boy]]* - Haaptacteuren: Sydney Tafler, Susan Shaw
* 1953: *The Drayton Case* - (Kuerzfilm)
* 1953: *The Missing Man* - (Kuerzfilm)
* 1953: *The Candlelight Murder* - (Kuerzfilm)
* 1953: *[[Black 13]]* - Haaptacteuren: Peter Reynolds, Rona Anderson
* 1954: *The Strange Case of Blondie* - (Kuerzfilm)
* 1954: *The Blazing Caravan* - (Kuerzfilm)
* 1954: *The Dark Stairway* - (Kuerzfilm)
* 1954: *[[The House Across the Lake]]* - Haaptacteuren: Alex Nicol, Hillary Brooke
* 1954: *Passenger to Tokyo* - (Kuerzfilm)
* 1955: *[[The Brain Machine]]* - Haaptacteuren: Patrick Barr, Elizabeth Allan
* 1955: *Night Plane to Amsterdam* - (Kuerzfilm)
* 1955: *[[Confession]]* - Haaptacteuren: Sydney Chaplin, Audrey Dalton
* 1954: *[[Little Red Monkey]]* - Haaptacteuren: Richard Conte, Rona Anderson
* 1955: *[[Timeslip]]* - Haaptacteuren: Gene Nelson, Faith Domergue
* 1955: *[[Joe MacBeth]]* - Haaptacteuren: Paul Douglas, Ruth Roman
* 1955: *Murder Anonymous* - (Kuerzfilm)
* 1956: *[[Wicked as They Come]]* - Haaptacteuren: Arlene Dahl, Philip Carey
* 1957: *[[The Long Haul]]* - Haaptacteuren: Victor Mature, Diana Dors
* 1960: *[[Jazz Boat]]* - Haaptacteuren: Anthony Newley, Anne Aubrey
* 1960: *[[The Trials of Oscar Wilde]]* - Haaptacteuren: Peter Finch, Yvonne Mitchell
* 1960: *[[In the Nick]]* - Haaptacteuren: Anthony Newley, Anne Aubrey
* 1962: *[[The Small World of Sammy Lee]]* - Haaptacteuren: Anthony Newley, Julia Foster
* 1964: *[[Of Human Bondage]]* - Haaptacteuren: Kim Novak, Laurence Harvey
* 1966: *[[Drop Dead Darling]]* - Haaptacteuren: Tony Curtis, Rosanna Schiaffino
* 1967: * [[Casino Royale (Film 1967)|Casino Royale]] * - Regie zesumme mam John Huston, Joseph McGrath, Robert Parrish - Haaptacteuren: Peter Sellers, Ursula Andress, David Niven, Orson Welles 
* 1968: *[[Chitty Chitty Bang Bang]]* - Haaptacteuren: Dick Van Dyke, Sally Ann Howes
* 1970: *[[Cromwell (Film)|Cromwell]]* - Haaptacteuren: Richard Harris, Alec Guinness
* 1974: *[[The Internecine Project]]* - Haaptacteuren: James Coburn, Lee Grant
* 1976: *[[Alfie Darling]]* - Haaptacteuren: Alan Price, Jill Townsend
* 1978: *[[Sextette]]* - Haaptacteuren: Mae West, Timothy Dalton
* 1981: *[[Night School]]* - Haaptacteuren: Leonard Mann, Rachel Ward

## Um Spaweck
Joseph McGrath (Filmregisseur)

De **Joseph McGrath**, gebuer 1930 zu Glasgow a Schottland, ass e schottesche Filmregisseur, Filmproduzent an Dréibuchauteur.

## Filmographie
### Kino
#### als Regisseur
* 1967: *[[Casino Royale (Film 1967)|Casino Royale]]* - Regie zesumme mam Ken Hughes, John Huston, Robert Parrish - Haaptacteuren: Peter Sellers, Ursula Andress 
* 1968: *[[30 Is a Dangerous Age, Cynthia]]* - Haaptacteuren: Dudley Moore, Suzy Kendall 
* 1968: *[[The Bliss of Mrs. Blossom]]* - Haaptacteuren: Shirley MacLaine, Richard Attenborough 
* 1969: *[[The Magic Christian]]* - Haaptacteuren: Peter Sellers, Ringo Starr 
* 1973: * [[Digby, the Biggest Dog in the World]]* - Haaptacteuren: Jim Dale, Spike Milligan 
* 1974: *[[The Great McGonagall]]* - Haaptacteuren: Spike Milligan, Peter Sellers 
* 1975: *Girls Come First* - (Kuerzfilm) 
* 1976: *[[I'm Not Feeling Myself Tonight]]* - Haaptacteuren: Barry Andrews, James Booth 
* 1977: *[[The Strange Case of the End of Civilization as We Know It]]* - Haaptacteuren: John Cleese, Arthur Lowe 
* 1980: *[[Rising Damp]]* - Haaptacteuren: Leonard Rossiter, Frances de la Tour

## Um Spaweck
Joseph McGrath

Mat **Joseph McGrath** ka gemengt sinn:

*Joseph McGrath (1887–1966), iresche Politiker
*Joseph McGrath (1890–1943), US-amerikanesche Politiker
*Joseph McGrath (1886–1937), australesche Politiker
*Joseph McGrath (gebuer 1930), schottesche Regisseur
Radamel Falcao

De **Radamel Falcao García Zárate**, och dacks just als **Falcao** ernimmt, gebuer den 10. Februar 1986 zu Santa Marta, ass e kolumbianesche Foussballspiller op der Stiermer-Positioun.

Hien huet a senger Profiscarrière ënner anerem fir Clibb CA River Plate (2005–09), FC Porto (2009–11) an Atlético Madrid (2011–13) gespillt, an zanter 2013 fir d'AS Monaco.

Zanter dem 7. Februar 2007 spillt de Falcao fir déi kolumbianesch Foussballnationalekipp.

## Um Spaweck

* Offiziell Websäit
Belsch Foussballnationalekipp

D**'Belsch Foussballnationalekipp** (nl: Belgisch voetbalelftal, fr: Équipe de Belgique de football, de: Belgische Fußballnationalmannschaft) ass eng Selektioun vun de beschte belsche Foussballspiller, déi vun der Kinneklecher Belscher Foussball-Unioun (URBSFA-KBVB) erausgesicht ginn. Si representéiert d'Belsch op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

An der FIFA-Weltranglëscht läit d'belsch Nationalekipp op der Plaz *3* .

Zanter 2023 ass den Domenico Tedesco Haapttrainer vun der Foussballnationalekipp.

## Kuckt och
* FIFA
* UEFA
* FIFA-Weltranglëscht

## Um Spaweck
Stellvertriederkrich

E **Stellvertriederkrich** ass e bewaffente Konflikt, an deem zwee Länner net direkt am Krich matenee sinn, mä an engem anere Land Drëttorganisatiounen als Stellvertrieder benotzen, déi sech ënnerenee bekämpfen.

Besonnesch d'USA an d'Sowjetunioun hu wärend dem Kale Krich entweeder national Regierungen oder Rebellegruppen als Stellvertrieder ënnerstëtzt. Dacks ass d'Zil, datt sou Gruppen de Géigner bezwéngen ouni e grousse Krich ze provozéieren.

Stellvertriederkricher kënnen och parallel zu grousse Konflikter lafen. Wärend dem Éischte Golfkrich (1980-88) zum Beispill hu béid Säite bewaffent Fraktiounen am Libaneesesche Biergerkrich (1975-90) ënnerstëtzt a géinteneen opgestëppelt.

E renge Stellvertriederkrich ass awer bal onméiglech, well d'Stellvertrieder, déi fir déi aner Länner kämpfen, dacks eegen Intressen hunn, déi géint d'Intresse vun de Länner ginn, vun deene s'ënnerstëtzt ginn. Sou hunn d'USA wärend der Sowjetescher Interventioun an Afghanistan Gruppen ënnerstëtzt, déi sech spéider zu den Taliban an zu der al-Qaida weiderentwéckelt hunn a sech géint d'Amerikaner gedréint hunn.

Aner Beispiller vu Stellvertriederkricher sinn de Spuenesche Biergerkrich (1936-39), de Koreakrich (1950-53), de Vietnamkrich (1959-75) den Angolanesche Biergerkrich (1975-2002), den Zweete Kongokrich (1998-2003) an de Syresche Biergerkrich (2011-haut).
Robert Parrish

De **Robert Parrish**, gebuer de 4. Januar 1916 zu Columbus, a gestuerwen de 4. Dezember 1995 zu Southampton op Long Island, war en US-amerikanesche Filmediteur, Filmregisseur a Kannerschauspiller.

## Filmographie
### Kino
#### als Filmediteur
* 1942: *[[The Battle of Midway]]* - Regie: John Ford -Dokumentarkuerzfilm 
* 1942: *[[How to Operate Behind Enemy Lines]]* - Regie: John Ford - Dokumentarfilm
* 1943: *[[December 7th: The Movie]]* - Regie: John Ford, Gregg Toland - Dokumentarfilm
* 1943: *[[German Industrial Manpower]]* - Regie: John Ford - (Dokumentarfilm)
* 1945: *[[That Justice Be Done]]* - Regie: George Stevens - Dokumentarkuerzfilm
* 1945: *[[The Nazi Plan]]* - Regie: George Stevens - Dokumentarfilm
* 1947: *[[Body and Soul]]* - Regie: Robert Rossen
* 1947: *[[A Double Life]]* - Regie: George Cukor
* 1948: *[[No Minor Vices]]* - Regie: Lewis Milestone
* 1949: *[[Caught]]* - Regie: Max Ophüls
* 1947: *[[Of Men and Music]]* - Regie: Alexander Hammid, Irving Reis - Dokumentarfilm
#### als Regisseur
* 1951: *[[Cry Danger]]* - Haaptacteuren: Dick Powell, Rhonda Fleming
* 1951: *[[The Mob]]* - Haaptacteuren: Broderick Crawford, Betty Buehler
* 1952: *[[The San Francisco Story]]* - Haaptacteuren: Joel McCrea, Yvonne De Carlo
* 1952: ** - Haaptacteuren: Dana Andrews, Märta Torén
* 1952: *[[My Pal Gus]]* - Haaptacteuren: Richard Widmark, Joanne Dru
* 1953: *[[Rough Shoot]]* - Haaptacteuren: Joel McCrea, Laurence Naismith
* 1954: *[[The Purple Plain]]* - Haaptacteuren: Gregory Peck, Brenda de Banzie
* 1955: *[[Lucy Gallant]]* - Haaptacteuren: Jane Wyman, Charlton Heston
* 1957: *[[Fire Down Below]]* - Haaptacteuren: Rita Hayworth, Robert Mitchum
* 1958: *[[Saddle in the Wind]]* - Haaptacteuren: Robert Taylor, Julie London
* 1959: *[[The Wonderful Country]]* - Haaptacteuren: Robert Mitchum, Julie London 
* 1963: *[[In the French Style]]* - Haaptacteuren: Jean Seberg, Stanley Baker
* 1965: *[[Up From the Beach]]* - Haaptacteuren: Cliff Robertson, Red Buttons
* 1967: *[[Casino Royale (Film 1967)|Casino Royale]]* - Regie zesumme mam Ken Hughes, John Huston, Joseph McGrath - Haaptacteuren: Peter Sellers, Ursula Andress
* 1967: *[[The Bobo]]* - Haaptacteuren: Peter Sellers, Britt Ekland
* 1968: *[[Duffy]]* - Haaptacteuren: James Coburn, Susannah York
* 1969: *[[Doppelgänger (Film)|Doppelgänger]]* - Haaptacteuren: Roy Thinnes, Ian Hendry
* 1971: *[[A Town Called Bastard]]* - Haaptacteuren: Telly Savalas, Robert Shaw
* 1974: *[[The Marseille Contract]]* - Haaptacteuren: Michael Caine, Anthony Quinn
* 1983: *[[Mississippi Blues]]* - Regie zesumme mam Bertrand Tavernier - (Dokumentarfilm)

## Um Spaweck
Bakongo

D**'Bakongo** oder d**'Kongo** sinn e Vollek an Afrika. Si liewen haaptsächlech am Weste vun der Demokratescher Republik Kongo an der Republik Kongo, am Süde vu Gabun an dem Norde vun Angola. An der angolanescher Exklav Cabinda si si d'Majoritéit.

D'Majoritéit vun de Bakongo schwätzt Kikongo, och wann deels ganz ënnerschiddlech Dialekter.

Am Kinnekräich Kongo, dat tëscht dem 14. an dem 18. Joerhonnert existéiert huet, waren d'Bakongo déi gréissten Awunnergrupp.
## Um Spaweck
Lukaku

**Lukaku** ass de Familljennumm vun ë.&nbsp;a. follgende Persounen:
* Jordan Lukaku (* 1994), e belsch-kongoleesesche Foussballspiller.
* Roger Lukaku (1967–2025), e kongoleesesch-belsche Foussballspiller.
* Romelu Lukaku (* 1993), e belsch-kongoleesesche Foussballspiller.
Błaszczykowski

**Błaszczykowski** ass de Familljennumm vun ë.&nbsp;a. follgende Persounen:
* Jakub Błaszczykowski (* 1985), e polnesche Foussballspiller.
* Józef Błaszczykowski (1909–2016), e polneschen Eisebunner.

## Kuckt och
* Błaszczykowska, d'weiblech Form vu *Błaszczykowski*, an de Familljennumm vun ë.&nbsp;a. follgender Persoun:
** Agnieszka Góra-Błaszczykowska, eng polnesch Juristin a Professesch.
Eden Hazard

Den **Eden Michael Hazard**, gebuer de 7. Januar 1991 zu La Louvière, ass e belsche Foussballspiller op der Stiermer-Positioun.

Hien huet a senger Carrière ënner anerem fir de LOSC Lille (2007–12) gespillt, an zanter 2012 fir den Chelsea F.C..

Zanter dem 19. November 2008 spillt den Hazard fir déi belsch Foussballnationalekipp.

Seng Bridder Thorgan a Kylian sinn och Foussballspiller.

## Um Spaweck
Giorgio Bontempi

Den **Giorgio Bontempi**; gebuer den 21. Oktober 1926 zu Como, ass en italieenesche Filmkritiker, Filmregisseur an Dréibuchauteur.

## Filmographie
### als Regisseur
* 1968: *[[Summit]]* - Haaptacteuren: Gian Maria Volontè, Mireille Darc
* 1973: *[[Contratto carnale]]* - Haaptacteuren: Calvin Lockhart, George Hilton
* 1982:. *[[Notturno]]* - Haaptacteuren: Tony Musante, Claudio Cassinelli
### als Dréibuchauteur
* 1959: *[[Il racommandato di ferro]]* - Regie: Marcello Baldi
* 1968: *Summit*
* 1973: *Contratto carnale*
* 1979: *[[Rue du Pied de Grue]]* - Regie: Jean-Jacques Grand-Jouan
* 1982:. *Notturno*

## Um Spaweck
Nathalie Nerval

D**'Nathalie Nerval**, gebuer den 28. Mäerz 1926 zu Paräis, an och do gestuerwen de 7. Mee 2012, war eng franséisch Schauspillerin.

## Filmographie
### Kino
* 1952: *[[Le chemin de Damas (Film 1952)|Le chemin de Damas]]* - Regie: Max Glass - Haaptacteuren: Michel Simon, Jean-Marc Tennberg
* 1953: *[[La loterie du bonheur]]* - Regie: Jean Gehret - Haaptacteuren: Yves Deniaud, Suzanne Dehelly 
* 1954: *[[Le comte de Monte-Cristo (Film 1954)|Le comte de Monte-Cristo]]* - Regie: Robert Vernay - Haaptacteuren: Jean Marais, Daniel Ivernel 
* 1957: *[[La legge è legge]]* - Regie: Christian-Jaque - Haaptacteuren: Totò, Fernandel 
* 1958: *[[À pied, à cheval et en spoutnik]]* - Regie: Jean Dréville - Haaptacteuren: Noël-Noël, Denise Grey 
* 1959: *[[Secret professionnel]]* - Regie: Raoul André - Haaptacteuren: Raymond Pellegrin, Dawn Addams
* 1962: *[[Leviathan (Film 1962)|Leviathan]]* - Regie: Léonard Keigel - Haaptacteuren: Louis Jourdan, Lilli Palmer 
* 1969: *[[Jeff (Film)|Jeff]]* - Regie: Jean Herman - Haaptacteuren: Alain Delon, Mireille Darc 
* 1972: *[[Les tueurs fous]]* - Regie: Boris Szulzinger 
* 1973: *[[Le serpent (Film 1973)|Le serpent]]* - Regie: Henri Verneuil - Haaptacteuren: Yul Brynner, Henry Fonda, Dirk Bogarde 
* 1982: *[[Les misérables (Film 1982)|Les misérables]]* - Regie: Robert Hossein - Haaptacteuren: Lino Ventura, Jean Carmet
* 1986: *[[Le caviar rouge]]* - Regie: Robert Hossein - Haaptacteuren: Robert Hossein, Candice Patou, Ivan Desny 
* 1987: *[[Lévy et Goliath]]* - Regie: Gérard Oury - Haaptacteuren: Richard Anconina, Michel Boujenah 
* 1989: *[[Cinq jours en juin]]* - Regie: Michel Legrand - Haaptacteuren: Sabine Azéma, Annie Girardot
* 1998: *[[Les migrations de Vladimir]]* - Regie: Milka Assaf - Haaptacteuren: François Morel, Michel Aumont
* 2002: *[[La petite prairie aux bouleaux]]* - Regie: Marceline Loridan-Ivens - Haaptacteuren: Anouk Aimée, August Diehl 
* 2003: *Werner* - Regie: Rémi Bénichou - (Kuerzfilm)
* 2003: *[[Cette femme-là]]* - Regie: Guillaume Nicloux - Haaptacteuren: Josiane Balasko, Éric Caravaca

## Um Spaweck
Romelu Lukaku

De **Romelu Menama Lukaku Bolingoli**, gebuer den 13. Mee 1993 zu Antwerpen, ass e Foussballspiller op der Stiermer-Positioun. Hien huet eng duebel Nationalitéit: vun der Belsch a vun der DR Kongo.

Hien huet a senger Carrière ënner anerem fir RSC Anderlecht (2009–11), Chelsea F.C. (2011–14) an Everton FC (2014–17) gespillt, an zanter 2017 fir de Manchester United F.C..

Zanter 2010 spillt de Lukaku fir déi belsch Foussballnationalekipp.

Säi Brudder Jordan Lukaku, säi Papp Roger Lukaku a säi Koseng Boli Bolingoli-Mbombo sinn och Foussballspiller.

## Um Spaweck
Ovimbundu

D**'Ovimbundu** (Eenzuel: *Ocimbundu*; Adjektiv: *Umbundu*) sinn déi gréisst Volleksgrupp am Angola. Si stellen ongeféier een Drëttel vun der Bevëlkerung vum Land a schwätzen Umbundu.

Ursprénglech sinn et Bantu, déi aus dem Norden am Angola komm sinn. Si hu sech am zentralen Héichland vum Angola néiergelooss an no an no och déi ugrenzent Küst besidelt. Dobäi hu si méi kleng Volleksgruppen, déi eng aner Hierkonft haten, assimiléiert.

Wärend dem Kampf fir d'Onofhängegkeet an haaptsächlech wärend dem angolanesche Biergerkrich waren d'Ovimbundu d'Haaptsupporterbasis vun der União Nacional para a Independência Total de Angola (UNITA), déi fir d'éischt géint d'Portugisen a spéider géint de rivaliséierende Movimento Popular de Libertação de Angola (MPLA) gekämpft huet.

Wéinst dem Krich hu vill Ovimbundu hir Ursprongsgéigend verlooss a sinn an aner Regiounen a Stied am Angola geflücht.

## Um Spaweck
Moçâmedes

**Moçâmedes** ass eng Stad op der angolanescher Atlantikküst an d'Haaptstad vun der Provënz Namibe. D'Stad selwer huet tëscht 1985 an 2016 offiziell och **Namibe** geheescht.

Den éischten Numm vun der Plaz vun der aktueller Stad war ufanks *Tchitoto Cho Patua* an du vu 1485 un *Mossungo Bitoto*. 1775 huet se *Angra dos Negros* geheescht, a méi spéit ass se dunn a *Pinheiro Furtado de Baía de Mossâmedes* ëmgedeeft ginn, en Hommage un de José de Almeida Vasconcelos de Oliveira de Soveral e Carvalho, Baron vu Mossâmedes. D'Stad *Mossâmedes* ass 1840 vun de Portugise gegrënnt ginn, a vum 14. November 1953 un *Moçâmedes* geschriwwe ginn.

1975, am selwechte Joer, an deem Angola seng Onofhängegkeet vu Portugal krut, krut se dunn den neien Numm *Namibe*. De 27. Juni 2016 ass si per Gesetz nees a *Moçâmedes* ëmbenannt ginn, well d'Awunner d'Stad ni *Namibe* genannt hunn.

D'Gemeng huet eng Fläch vu bal 9.000&nbsp;km² an ass domat méi wéi 3,5 Mol esou grouss wéi d'Groussherzogtum Lëtzebuerg. 2016 gouf hir Bevëlkerung op ronn 530.000 Awunner geschat

Zu Moçâmedes läit den drëttgréisste kommerziellen Hafen am Land. An de Joren nom angolanesche Biergerkrich ass e groussen Deel vun der Stad nees opgebaut ginn. Besonnesch am Tourismussecteur si vill Avance gemaach ginn. All Joer am Mäerz feiert d'Stad d'Fest vum Mier (*Festa do Mar*) an am August d'Fest vun der Stad (*Festa da Cidade*).

## Biller

Fichier:Governo Provincial do Namibe (19543179475).jpg|Dat neit Gebai vun der Lokalregierung (*Governo Provincial*)
Fichier:Fortaleza de São Fernando (19518734932).jpg|D'Festung São Fernando
Fichier:Cine Place Namibe (19565041155).jpg|De Kino, zënter Joren eng Bauruin
Fichier:Praia das Miragens (19467932025).jpg|D'Haaptplage *Praia das Miragens*
Fichier:Paroquia de Santo Adrião (19511529296).jpg|D*'Paroquia de Santo Adrião* aus dem 19. Joerhonnert


## Um Spaweck
*
Thibaut Courtois

Den **Thibaut Nicolas Marc Courtois**, gebuer den 11. Mee 1992 zu Bree, ass e belsche Foussballspiller op der Golkipp-Positioun.

Hien huet a senger Profiscarrière ënner anerem fir KRC Genk (2009–11) an Chelsea F.C. (zanter 2011) gespillt. Zanter 2011 spillt de Courtois och fir déi belsch Foussballnationalekipp.

## Um Spaweck
Kongo

Den Numm **Kongo** steet fir:
* Bakongo, e Bantu-Vollek an Afrika
* Kikongo, eng Bantu-Sprooch

*Kongo* ass och den Numm vu follgende geographeschen Entitéiten:
* Kongo (Floss), e Floss an Zentralafrika
* Kongo-Baseng, eng Regioun an Zentralafrika an den Anzuchsberäich vum Floss mam selwechten Numm

*Kongo* ass och den Numm vu follgende Staaten:
* Belsche Kongo, 1908 - 1960: Numm vum Territoire vun der aktueller Demokratescher Republik Kongo
* Franséische Kongo, fréier franséisch Kolonie an Afrika

* Demokratesch Republik Kongo, och nach *Kongo-Kinshasa* genannt (fréier: *Zaïre*)
* Republik Kongo, och nach *Kongo-Brazzaville* genannt
* Kinnekräich Kongo, e fréiert Bantu-Kinnekräich
* Portugisesche Kongo, déi haiteg angolanesch Provënz Cabinda

;Film
* *[[Kongo (Film)|Kongo]]* e Film vum William J. Cowen  (1932)
Rainhill

**Rainhill** ass eng englesch Uertschaft am Metropolitan Borough of St Helens an der Grofschaft Merseyside, op der Eisebunnsstreck Manchester-Liverpool, déi haaptsächlech bekannt ass wéinst de Rainhill Trials, engem Lokomotiveconcours, deen do 1829 ausgedroe gouf a bei deem sech d'Lokomotiv ''The Rocket'' déi vum George a Robert Stephenson zesumme mam Henry Booth gebaut gi war, duerchsetze konnt.
Nacer Chadli

Den **Nacer Chadli** (op Arabesch: ناصر الشاذلي), gebuer den 2. August 1989 zu Léck, ass e belsch-marokkanesche  Foussballspiller op der Mëttelfeldpositioun.

Hien huet a senger Karriär fir AGOVV Apeldoorn (2007–10), FC Twente Enschede (2010–13), Tottenham Hotspur FC (2013–16) gespillt, an zanter 2016 fir de West Bromwich Albion FC.

Am Joer 2010 huet de Chadli ee Match fir déi marokkanesch Foussballnationalekipp gespillt. Zanter dem 9. Februar 2011 spillt hie fir déi belsch Nationalekipp.

## Um Spaweck

* Offiziell Websäit
Divock Origi

Den **Divock Okoth Origi**, gebuer den 18. Abrëll 1995 zu Oostende, ass e belsch-kenianesche  Foussballspiller op der Stiermer-Positioun.

Hien huet a senger Carrière ënner anerem fir de LOSC Lille (2012–14) an de Liverpool FC (zanter 2014) gespillt. Zanter 2014 spillt hien och fir déi belsch Foussballnationalekipp.

Säi Papp Mike Origi a säi Monni Arnold Origi sinn och Foussballspiller.

## Um Spaweck
Chicken Head

**Chicken Head** ass eng lëtzebuergesch Bluesband, déi am Joer 2014 gegrënnt gouf an hire Sëtz an der Stad Lëtzebuerg huet.

Chicken Head spillt funkegen a rockege Blues, dee geleeëntlech bis an de Soul eriwwer geet. Stilistesch ass d'Grupp ë.&nbsp;a. duerch follgend Artiste beaflosst: The Meters, Stevie Wonder, SRV, Jimmy Hendrix, Joe Bonamassa, The Boneshakers, Monte Montgomery, ZZ Top, Philip Sayce.

D'Grupp ass ënner anerem um Déifferdenger Blues Express 2016 opgetrueden.
Crossroads

**Crossroads** ass eng lëtzebuergesch Bluesband, déi am Joer 2001 gegrënnt gouf. Bis 2010 huet d'Grupp ouni Drummer gespillt. Crossroads spillt engersäits eege Kompositiounen a manner bekannt Blues-Standarden a -Coveren. Zanter dem Joer 2015 huet Crossroads en akustesche Set am Programm.
 
## Membere vu Crossroads (Stand 2017)
* Claude Bintz (E-Gittar, Gesank)
* Raymond Linden (Gittar)
* Jacques Ruppert (E-Bass)
* Jacques Bock (Batterie)

## Discographie
* 2002 - Let the Guitars do the Talking
* 2012 - Second Chance
* 2012 - Crossroads & Friends Live at l'Inouï 2011
* 2017 - Crossroads

## DVD/Blue-Ray
2017 huet Crossroads säin éischten DVD/Blue Ray erausbruecht iwwert e Live-Concert den 29. September 2016 an der Purple Lounge am Casino 2000 zu Munneref, op där dräi Museker als Spezialgäscht matspillen: Claude Schaus (Keyboard), Karine Touati (Gesank) an Irina Holzinger (Gesank). Zesumme mam Irina Holzinger ënnerhëlt Crossroads 2018 eng Promotiounstournée fir den DVD virzestellen.
* 2017 - Crossroads: Live and Acoustic - 15th Anniversary Concert. Special guests: Claude Schaus (Keyboard), Karine Touati (Gesank), Irina Holzinger (Gesank). ISBN/GTIN: 2240102679485.

## Um Spaweck
* Homepage www.crossroads.lu
* Extrait vum DVD op Youtube: https://www.youtube.com/watch?v=5v9I-tn0XOU
Olivier Giroud

Den **Olivier Giroud**, gebuer den 30. September 1986 zu Chambéry, ass e franséische Foussballspiller op der Stiermer-Positioun.

Hien huet a senger Karriär ënner anerem fir Grenoble Foot 38 (2005–08), FC Tours (2008–10) a HSC Montpellier (2010–12) gespillt, an zanter 2012 fir den Arsenal FC.

Zanter dem November 2011 spillt de Giroud fir déi franséisch Foussballnationalekipp.

## Um Spaweck
Antoine Griezmann

Den **Antoine Griezmann**, gebuer den 21. Mäerz 1991 zu Mâcon, ass e franséische Foussballspiller op der Stiermer-Positioun vun elsassesch-portugisescher Ofstamung.

Hien huet a senger Karriär ënner anerem fir de Real Sociedad (2009–14) a fir den Atlético Madrid (zanter 2014) gespillt.

Zanter 2014 spillt de Griezmann fir déi franséisch Foussballnationalekipp.

Säi Grousspapp Amaro Lopes war och Foussballspiller.

Antoine Griezmann - CdR - RM v ATL (edited) - 2.jpg|Den Antoine Griezmann, 2015
File:Llevant - Erreala.jpg|Den Antoine Griezmann am Spill Levante - La Real

## Um Spaweck
Heuertz

**Heuertz** ass e Familljennumm.

Et ass de Familljennumm vun ë.&nbsp;a. dëse Persounen:
* Marcel Heuertz (1904–1981), lëtzebuergeschen Naturfuerscher
* Félix Heuertz (1877–1947), lëtzebuergesche Professer an Naturwëssenschaftler
* Felix Heuertz (* 1935), lëtzebuergesche Liichtathleet an Olympionik
Roger Kahane

De **Roger Kahane**, gebuer den 20. September 1932 zu Bois-Colombes, a gestuerwen den 30. Juni 2013 zu Ivry-sur-Seine, war e franséische Filmregisseur an Dréibuchauteur.

## Filmographie
### Kino
* 1970: *[[Sortie de secours]]* - Haaptacteuren: Régine, Jacques Richard 
* 1970: *[[Madly]]* - Haaptacteuren: Alain Delon, Mireille Darc 
* 1998: *[[Je suis vivante et je vous aime]]* - Haaptacteuren: Jérôme Deschamps, Agnès Soral 
### TV (Auswiel)
* 1961: *Le mariage* - Haaptacteuren: Michel Galabru, Madeleine Barbulée 
* 1961-1962: *Le mariage* - (TV-Serie) - (3 Episoden)
* 1965: *Sens interdit* - Haaptacteuren: Pierre Vernier, Geneviève Fontanel 
* 1966: *Jeanne au bûcher* - Haaptacteuren: Edith Scob, Bernard Garnier 
* 1975-1979: *Apostrophes* - (TV-Serie) - (28 Episoden)
* 1975-1979: *Papa Poule* - (TV-Serie) - (6 Episoden)
* 1993: *Ma petite Mimi* - Haaptacteuren: Pierre Arditi, Catherine Frot 
* 1998-2002: *L'instit* - (TV-Serie) - (4 Episoden)
* 2004: *Le tuteur* - (TV-Serie) - (2 Episoden)

## Um Spaweck
Gérard Pirès

De **Gérard Pirès**, gebuer den 31. August 1942 zu Paräis, ass e franséische Filmregisseur an Dréibuchauteur.

## Filmographie
* 1966: *Le misanthrope* - (Kuerzfilm)
* 1966: *Je ne sais pas* - (Kuerzfilm)
* 1969: *S.W.B.* - (Kuerzfilm)
* 1969: *[[Erotissimo]]* - Haaptacteuren: Annie Girardot, Jean Yanne
* 1969: *La fête des mères* - (Kuerzfilm)
* 1969: *L'art de la turlute* - (Kuerzfilm)
* 1971: *[[Fantasia chez les ploucs]]* - Haaptacteuren: Lino Ventura, Mireille Darc
* 1973: *[[Elle court, elle court la banlieue]]* - Haaptacteuren: Marthe Keller, Jacques Higelin 
* 1975: *[[L'agression]]* - Haaptacteuren: Jean-Louis Trintignant, Catherine Deneuve
* 1976: *[[Attention les yeux!]]* - Haaptacteuren: Claude Brasseur, Robert Castel
* 1976: *[[L'ordinateur des pompes funèbres]]* - Haaptacteuren: Jean-Louis Trintignant, Mireille Darc
* 1980: *[[L'entourloupe]]* - Haaptacteuren: Jean-Pierre Marielle, Jacques Dutronc
* 1981: *[[Rends-moi la clé!]]* - Haaptacteuren: Guy Marchand, Jane Birkin
* 1998: *[[Taxi (Film 1998)|Taxi]]* - Haaptacteuren: Samy Naceri, Frédéric Diefenthal
* 2002: *[[Riders]]* - Haaptacteuren: Stephen Dorff, Natasha Henstridge
* 2004: *[[Double zéro]]* - Haaptacteuren: Eric Judor, Ramzy Bedia
* 2005: *[[Les chevaliers du ciel]]* - Haaptacteuren: Benoît Magimel, Clovis Cornillac

## Um Spaweck
NGC 1161

Den **NGC 1161** ass eng Spiralgalaxie am Stärebild Perseus.

D'Galaxie gouf vum Astronom Wilhelm Herschel am Joer 1784 mat engem 18,7-Zoll-Teleskop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC1161
* https://web.archive.org/web/20220523152618/https://skyview.gsfc.nasa.gov/current/cgi/runquery.pl?Interface=quick&VCOORD=NGC1161&SURVEY=Digitized+Sky+Survey
* SIMBAD Query
* Artikel a Biller vum NGC 1161 op wikisky.org
* NGC/IC Projet
*  ''NGC 1161'' an der NASA Extragalactic Database
Felix Heuertz

De **Felix Heuertz**, gebuer den 20. Mäerz 1935 zu Conter, ass e lëtzebuergesche Liichtathleet an Olympionik.

Hien huet Lëtzebuerg op den Olympesche Summerspiller 1960 zu Roum vertrueden.

## Kuckt och
David de Gea

Den **David de Gea Quintana**, gebuer de 7. November 1990 zu Madrid, ass e spuenesche Foussballspiller op der Golkipp-Positioun.

Hien huet a senger Profiscarrière ënner anerem fir den Atlético Madrid (2009–11) an de Manchester United F.C. (zanter 2011) gespillt. Zanter 2014 spillt den De Gea och fir déi spuenesch Foussballnationalekipp.

Hien ass de Knëff vun der spuenescher Sängerin Edurne (Stand: 2016).

## Um Spaweck
Sergio Ramos

De **Sergio Ramos García**, gebuer den 30. Mäerz 1986 zu Camas an der Provënz Sevilla, ass e spuenesche Foussballspiller op der Verdeedeger-Positioun.

Hien huet a senger Profiscarrière fir den FC Sevilla (2004–05) an de Real Madrid (zanter 2005) gespillt. Zanter 2005 spillt de Ramos och fir déi spuenesch Foussballnationalekipp.

## Um Spaweck

* Offiziell Websäit
Maya Angelou

D**'Maya Angelou**, gebuer als **Marguerite Ann Johnson** de 4. Abrëll 1928 zu St. Louis am US-Bundesstaat Missouri, a gestuerwen den 28. Mee 2014 zu Winston-Salem am US-Bundesstaat North Carolina, war en US-amerikanesch Dichterin, Schrëftstellerin, Dréibuchauteurin, Biergerrechtlerin a fréier Dänzerin.

D'Angelou gouf mat der Autobiographie iwwer hir Kannerzäit *[[I Know Why the Caged Bird Sings]]* (1969) wäit bekannt. Hiert notabelt Gedicht *[[On the Pulse of Morning]]* gouf 1993 bei der Investitur vum US-President Bill Clinton gelies.

Si war eng bekannt Biergerrechtlerin, a Verdeedegerin vun de Rechter vun de Afroamerikaner, de Fraen a vun anere schwaache Soziogruppen. D'Maya Angelou huet verschidden Auszeechnungen, Medailen a Präisser kritt.

## Um Spaweck
* Offiziell Tribute-Page
Beta Doradus

De **Beta Doradus** (kuerz *β Dor*) ass den zweethellste Stär um südlechen Nuetshimmel am Stärebild Dorado.

De Stär zielt zu den hellsten Cepheiden-Verännerlechen um Nuetshimmel. De Stär läit ronn 1000 Liichtjoer vun eis ewech. Et ass e gielen Iwwerris a seng Hellegkeet flattert mat enger Period vun 9,8426&nbsp;Deeg tëscht 3,46&nbsp;mag an 4,08&nbsp;mag.

## Um Spaweck
* Jim Kaler: Beta Doradus (UIUC)
NGC 1763

Den **NGC 1763** ass en Emissiounsniwwel mat integréiertem Stärekoup am Stärebild Dorado an der Grousser Magellanescher Wollek.

Den Niwwel gouf de 6. November 1826 vum Astronom James Dunlop mat engem 23-cm-Teleskop entdeckt. Den Niwwel selwer gëtt och mat der Bezeechnung LHA 120-N 11B respektiv mat ESO 85-EN20 katalogiséiert an ass en Deel vum Niwwelkomplex N11.

## Kuckt och

## Um Spaweck

* SIMBAD Query
* Artikel a Biller zu NGC 1763 op wikisky.org
Mutsch

**Mutsch** ass:
* e klenge Bierg an der Schwäiz,
* de Familljennumm vun ë.&nbsp;a. follgende Persounen:
** Lydia Mutsch (* 1961), eng lëtzebuergesch Politikerin (LSAP).
** Mario Mutsch (* 1984), e lëtzebuergesche Foussballspiller.
** Thomas Mutsch (* 1979), en däitschen Autoscoureur.

## Kuckt och
* Mütsch (Familljennumm):
** Karl Mütsch (1905–1966), en éisträichesche Foussballtrainer.
Suzanne Cotter

D**'Suzanne Cotter**, gebuer den 20. Abrëll 1961 zu Melbourne, Australien, ass eng australesch Konschthistorikerin a Kuratorin.

## Liewen a Wierk
No hirem Studienofschloss op der Queensland University of Technology huet Suzanne Cotter Konschtgeschicht op der Universitéit vu Melbourne studéiert a vun 1991 bis 1994 Museologie op der École du Louvre zu Paräis. Duerno, vun 1994 bis 1995, huet si weider Konschtgeschicht op dem Courtauld Institute of Art zu London studéiert a méi spéit nach Kulturmanagement op der City University London.

Vun 1996 bis 1998 war Suzanne Cotter Kuratorin fir d'Serpentine Gallery, d'Hayward Gallery a fir d'Whitechapel Art Gallery zu London, a vun 2002 bis 2009 Kuratorin a stellvertriedend Direktesch vum Modern Art Oxford. 2010 gouf si Kuratorin fir de Guggenheim Abu Dhabi Musée zu Abu Dhabi an 2011 fir déi 10. Sharjah Biennial am Emirat Schardscha.

2013 bis 2017 war d'Suzanne Cotter Direktesch vum Museu de Arte Contemporânea de Serralves zu Porto. Si war Member vun der Selektiouns-Komissioun fir d'documenta 14 am Joer 2017.

D'Suzanne Cotter, déi schonn zanter 2016 Member vum *Comité scientifique* vum MUDAM ass, gouf de 6. Oktober 2017 als nei Direktesch vum MUDAM nominéiert, nodeems den Enrico Lunghi Enn 2016 vun deem Posten demissionéiert hat. Si huet hir nei Funktioun op den 1. Januar 2018 ugeholl. Am Juli 2021 huet si ugekënnegt, hir Funktioun Enn vum Joer opzeginn, fir vun 2022 un Direktesch vum Musée fir zäitgenëssesch Konscht zu Sydney ze ginn.

An Zesummenaarbecht mat der Bridget Finck an dem Robert Kudielka huet d'Suzanne Cotter Eenzelausstellunge vum Piero Manzoni, Lucio Fontana a vum Paul Klee organiséiert. Si huet och Texter publizéiert an Ausstellungen organiséiert iwwer ë.&nbsp;a. follgend Leit: Seth Price, Cecily Brown, Trisha Donnelly, Silke Otto-Knapp, Michael Clark, Monica Bonvicini, Angela Bulloch, Daniel Buren, Jake an Dinos Chapman, Jannis Kounellis, Mike Nelson, Fiona Tan a Kelley Walker.

## Auszeechnunngen

*2005:  Chevalier vum Ordre des Arts et des Lettres

## Um Spaweck
NGC 3274

Den **NGC 3274** ass eng Galaxie am Stärebild Leo.

D'Galaxie gouf am Joer 1785 vum Astronom Wilhelm Herschel mat sengem 18,7&nbsp;Zoll-Teleskop entdeckt.

## Kuckt och

## Um Spaweck

* SEDS
* http://aladin.u-strasbg.fr/java/alapre.pl?NGC3274
* https://web.archive.org/web/20241130203840/https://skyview.gsfc.nasa.gov/current/cgi/runquery.pl?Interface=quick&VCOORD=NGC3274&SURVEY=Digitized%20Sky%20Survey
* SIMBAD Query
* Artikel a Biller vum NGC 3274 op wikisky.org
* NGC/IC Projet
*  ''NGC 3274'' an der NASA Extragalactic Database
Claude Vital

De **Claude Vital**, gebuer den 1. November 1933 zu Oran an Algerien, ass e franséische Filmregisseur an Dréibuchauteur.

## Filmographie
### als Regisseur
* 1974: *[[O.K. patron]]* - Haaptacteuren: Jacques Dutronc, Mireille Darc
* 1976: *[[Le chasseur de chez Maxim's (Film 1976)|Le chasseur de chez Maxim's]]* - Haaptacteuren: Michel Galabru, Francis Perrin
* 1977: *[[Le maestro]]* - Haaptacteuren: Jean Lefebvre, Daniel Ceccaldi
* 1979: *[[Le temps des vacances]]* - Haaptacteuren: Eléonore Klarwein, Daniel Ceccaldi
* 1980: *[[Une merveilleuse journée]]* - Haaptacteuren: Stéphane Hillel, Michel Galabru
* 1983: *[[Si elle dit oui... je ne dis pas non]]* - Haaptacteuren: Mireille Darc, Pierre Mondy
## Um Spaweck
MPLA

D'Ofkierzung **MPLA** steet ë.&nbsp;a. fir:
* Movimento Popular de Libertação de Angola
* Mouvement Populaire de Libération de l'Azawad